Ericu950/Stoicheia-meter-silver huggingface dataset:
τὸν μὲν οὖν Κάιν ἐκ προσώπου τοῦ θεοῦ μεταστάντα ἡ τιμωρὸς ἀσεβῶν ἐκδέξεται δίκη .
μωυσῆς δὲ τοῖς γνωρίμοις αὑτοῦ παράγγελμα κάλλιστον ὑποθήσεται , „ ἀγαπᾶν τὸν θεὸν καὶ εἰσακούειν καὶ ἔχεσθαι αὐτοῦ "  Deut .
ταύτην γὰρ εἶναι ζωὴν τὴν πρὸς ἀλήθειαν εὐήμερόν τε καὶ μακραίωνα .
πάνυ δ ἐμφαντικῶς ἐπὶ τὴν τοῦ τριποθήτου καὶ ἀξιεράστου καλεῖ τιμὴν εἰπὼν ἔχεσθαι αὐτοῦ , τὸ συνεχὲς καὶ ἐπάλληλον καὶ ἀδιάστατον τῆς κατ οἰκείωσιν ἁρμονίας καὶ ἑνώσεως παριστάς .
ἃ μὲν δὴ τοῖς ἄλλοις παραινεῖ , ταῦτά ἐστι καὶ τοιαῦτα .
αὐτὸς δ οὕτως ἀπαύστως ὀρέγεται τοῦ ὁρᾶν καὶ πρὸς αὐτοῦ ὁρᾶσθαι , ὥσθ  ἱκετεύει δυστόπαστον οὖσαν τὴν ἑαυτοῦ φύσιν δηλῶσαι γνωρίμως  Exod .
33 , 13  , ἵν ἤδη ποτὲ ἀψευδοῦς δόξης μεταλαβὼν ἀβεβαίου ἐνδοιασμοῦ βεβαιοτάτην πίστιν ἀλλάξηται .
καὶ ἐπιτείνων οὐκ ἀνήσει τὸν πόθον , ἀλλὰ καὶ γνοὺς ὅτι δυσθηράτου μᾶλλον δὲ ἀνεφίκτου πράγματος ἐρᾷ , ὅμως ἐπαγωνιεῖται μηδὲν συντόνου σπουδῆς ἀνιείς , ἀλλὰ πᾶσι τοῖς παρ  ἑαυτοῦ εἰς τὸ τυχεῖν ἀπροφασίστως καὶ ἀόκνως συγχρώμενος .
ἤδη γοῦν καὶ εἰς τὸν γνόφον ὅπου ἦν ὁ θεὸς εἰσελεύσεται  Exod .
20 , 21  , τουτ έστιν εἰς τὰς ἀδύτους καὶ ἀειδεῖς περὶ τοῦ ὄντος ἐννοίας .
οὐ γὰρ ἐν γνόφῳ τὸ αἴτιον οὐ δὲ συνόλως ἐν τόπῳ , ἀλλ ὑπεράνω καὶ τόπου καὶ χρόνου 0 1 ·
τὰ γὰρ γεγονότα πάντα ὑποζεύξας ἑαυτῷ περιέχεται μὲν ὑπ οὐδενός , ἐπιβέβηκε δὲ πᾶσιν .
ἐπιβεβηκὼς δὲ καὶ ἔξω τοῦ δημιουργηθέντος ὢν οὐδὲν ἧττον πεπλήρωκε τὸν κόσμον ἑαυτοῦ ·
διὰ γὰρ * * * δυνάμεως ἄχρι περάτων τείνας ἕκαστον ἑκάστῳ κατὰ τοὺς ἁρμονίας λόγους συνύφηνεν .
ὅταν οὖν φιλόθεος ψυχὴ τὸ τί ἐστι τὸ ὂν κατὰ τὴν οὐσίαν ζητῇ , εἰς ἀειδῆ καὶ ἀόρατον ἔρχεται ζήτησιν , ἐξ ἧς αὐτῇ περιγίνεται μέγιστον ἀγαθόν , καταλαβεῖν ὅτι ἀκατάληπτος ὁ κατὰ τὸ εἶναι θεὸς παντὶ καὶ αὐτὸ τοῦτο ἰδεῖν ὅτι ἐστὶν ἀόρατος 0 .
δοκεῖ δέ μοι καὶ πρὶν ἄρξασθαι τῆσδε τῆς σκέψεως ὁ ἱεροφάντης τὸ μέγιστον αὐτῆς κατανοῆσαι , ἐξ ὧν αὐτὸν ἱκετεύει τὸν ὄντα μηνυτὴν καὶ ὑφηγητὴν τῆς ἑαυτοῦ φύσεως γενέσθαι .
ἐμφάνισόν μοι σεαυτόν “  Exod .
33 , 13  , ἐναργέστατα διὰ τούτου παριστὰς ὅτι τῶν γεγονότων ἱκανὸς οὐ δὲ εἷς ἐξ ἑαυτοῦ τὸν κατὰ τὸ εἶναι θεὸν ἀναδιδαχθῆναι 0 .
διὰ τοῦτο καὶ Ἀβραὰμ ἐλθὼν εἰς τὸν τόπον , ὃν εἶπεν αὐτῷ ὁ θεός , τῇ τρίτῃ ἡμέρᾳ ἀναβλέψας ὁρᾷ τὸν τόπον μακρόθεν  Gen .
ποῖον τόπον 0 ;
ἆρ  εἰς ὃν ἦλθε ;
καὶ πῶς ἔστι μακράν , εἴπερ ἔφθη παραγενόμενος ;
ἀλλὰ μήποτε ὅπερ αἰνίττεται τοιοῦτόν ἐστιν ·
ὁ σοφὸς αἰεὶ γλιχόμενος κατανοῆσαι τὸν ἡγεμόνα τοῦ παντός , ὅταν τὴν δι ἐπιστήμης καὶ σοφίας ἀτραπὸν βαδίζῃ , λόγοις μὲν προεντυγχάνει θείοις παρ οἷς προκαταλύει , τρέπεσθαι δὲ τὴν ἄλλην ἐγνωκὼς ἐπέχεται ·
διοιχθέντων γὰρ τῶν διανοίας ὀμμάτων ὀξυδερκέστερον εἶδεν ὅτι ἐπὶ τὴν δυσαλώτου πράγματος θήραν ἀναδέδυκεν ἐξαναχωροῦντος αἰεὶ καὶ μακρὰν ἀφισταμένου καὶ φθάνοντος ἀπείρῳ τῷ μεταξὺ διαστήματι τοὺς διώκοντας .
εὖ γοῦν νομίζει , ὅτι πάνθ ὅσα τῶν ὑπ οὐρανὸν ὠκυδρομώτατα ἑστάναι ἂν δόξαι πρὸς τὴν ἡλίου καὶ σελήνης καὶ τῶν ἄλλων φορὰν ἀστέρων ἀντεξετασθέντα .
καίτοι σύμπας οὐρανὸς ὑπὸ θεοῦ γέγονεν , αἰεὶ δὲ τὸ ποιοῦν τοῦ γινομένου προελήλυθεν ·
ὥστε ἐξ ἀνάγκης οὐ μόνον τὰ ἄλλα τῶν παρ  ἡμῖν , ἀλλὰ καὶ τὸ πάντων ὀξυκινητότατον , ὁ νοῦς , ἀπεριγράφοις ἂν ἀπολειφθείη τῆς καταλήψεως τοῦ αἰτίου διαστήμασιν .
ἀλλ οἱ μὲν ἀστέρες παραμείβονται τὰ κινούμενα καὶ αὐτοὶ κινούμενοι , ὁ δὲ θεός , τὸ παραδοξότατον , ἑστὼς ἔφθακε πάντα .
λέγεται δ ὅτι καὶ ἐγγύτατα ὁ αὐτὸς ὢν καὶ μακράν ἐστιν , ἁπτόμενος μὲν ταῖς ποιητικαῖς καὶ κολαστηρίοις δυνάμεσι πλησίον ὑπαρχούσαις ἑκάστου , πορρωτάτω δὲ τῆς κατὰ τὸ εἶναι φύσεως αὑτοῦ τὸ γενητὸν ἀπεληλακώς , ὡς μη δὲ κατὰ τὰς ἀκραιφνεῖς καὶ ἀσωμάτους τῆς διανοίας ἐπιβολὰς ψαῦσαι δύνασθαι .
τοῖς μὲν οὖν φιλοθέοις τὸ ὂν ἀναζητοῦσι , κ ἂν μηδέποτε εὕρωσι , συγχαίρομεν  ἱκανὴ γὰρ ἐξ ἑαυτῆς προευφραίνειν ἐστὶν ἡ τοῦ καλοῦ ζήτησις , κ ἂν ἀτυχῆται τὸ τέλος  , τῷ δὲ φιλαύτῳ Κάιν συναχθόμεθα , ὃς ἀφάνταστον τὴν ἑαυτοῦ ψυχὴν τοῦ ὄντος καταλέλοιπεν , τὸ ᾧ μόνῳ βλέπειν ἠδύνατο ἑκουσίως πηρώσας .
ἄξιον δὲ σκέψασθαι καὶ τὴν χώραν , εἰς ἣν ἐκ προσώπου γενόμενος θεοῦ στέλλεται 0 ·
ἔστι δὲ ἣ καλεῖται σάλος , δηλοῦντος τοῦ νομοθέτου ὅτι ὁ ἄφρων ἀστάτοις καὶ ἀνιδρύτοις ὁρμαῖς κεχρημένος σάλον καὶ κλόνον , οἷα κυμαῖνον πέλαγος πρὸς ἐναντίων πνευμάτων χειμῶνος ὥρᾳ , ὑπομένει , γαλήνης δὲ ἢ νηνεμίας ἀλλ οὐδ  ὄναρ ἐπῄσθηται .
ὥσπερ δ  ὅταν ναῦς σαλεύῃ θαλαττεύουσα , τότ οὔ τε πλεῖν οὔ τε ὁρμεῖν ἐστιν ἱκανή , διαφερομένη δὲ ὧδε κ ἀκεῖσε πρὸς ἑκάτερον τοῖχον ἀποκλίνει καὶ ταλαντεύουσα ἀντιρρέπει , οὕτως ὁ φαῦλος παραφόρῳ καὶ χειμαινούσῃ διανοίᾳ κεχρημένος εὐθύνειν τὸν ἑαυτοῦ πλοῦν ἀπταίστως ἀδυνατῶν αἰεὶ σαλεύει βίου μελετῶν ἀνατροπήν .
ὁ δ εἱρμὸς τῆς ἀκολουθίας οὐ μετρίως με καταπλήττει ·
συμβαίνει γὰρ τὸ  μὲν  τῷ ἑστῶτι πλησιάζον ἠρεμίας διὰ πόθον ὁμοιότητος ἐφίεσθαι .
τὸ μὲν οὖν ἀκλινῶς ἑστὼς ὁ θεός ἐστι , τὸ δὲ κινητὸν ἡ γένεσις 0 1 ·
ὥστε ὁ μὲν προσιὼν θεῷ στάσεως ἐφίεται , ὁ δὲ ἀπαλλαττόμενος ἅτε γενέσει τῇ τρεπομένῃ προσιὼν κατὰ τὸ εἰκὸς φορεῖται .
διὰ τοῦτο ἐν ταῖς ἀραῖς γέγραπται ὅτι „ οὐκ ἀναπαύσει σε , οὐ δ οὐ μὴ γένηται στάσις τῷ ἴχνει τοῦ ποδός σου “ καὶ μικρὸν ὕστερον ὅτι „ ἔσται ἡ ζωή σου κρεμαμένη ἀπέναντι τῶν ὀφθαλμῶν σου “  Deut .
πέφυκε γὰρ ὁ ἄφρων αἰεὶ παρὰ τὸν ὀρθὸν λόγον κινούμενος ἠρεμίᾳ καὶ ἀναπαύσει δυσμενὴς εἶναι καὶ ἐπὶ μηδενὸς ἑστάναι παγίως καὶ ἐρηρεῖσθαι δόγματος .
ἄλλοτε γοῦν ἀλλοῖα δοξάζει καὶ περὶ τῶν αὐτῶν ἔστιν ὅτε μηδενὸς περὶ αὐτὰ συμβεβηκότος καινοτέρου τ ἀναντία , μέγας καὶ μικρὸς καὶ ἐχθρὸς καὶ φίλος καὶ πάνθ  , ὡς ἔπος εἰπεῖν , τὰ μαχόμενα ἐν ἀκαρεῖ χρόνου γινόμενος 0 .
καὶ ἔστιν αὐτῷ , ὅπερ ἔφη ὁ νομοθέτης , πᾶσα ἡ ζωὴ κρεμαμένη , βάσιν οὐκ ἔχουσα ἀκράδαντον , ἀλλὰ πρὸς τῶν ἀντισπώντων καὶ ἀντιμεθελκόντων ἀεὶ φορουμένη πραγμάτων .
οὗ χάριν ἐν ἑτέροις „ κεκατηραμένον ὑπὸ θεοῦ τὸν κρεμάμενον ἐπὶ ξύλου “ φησίν  Deut .
21 , 23  , ὅτι , θεοῦ δέον ἐκκρέμασθαι , ὁ δὲ ἀπῃώρησεν ἑαυτὸν σώματος , ὅς ἐστιν ἐν ἡμῖν ξύλινος ὄγκος , ἐπιθυμίαν ἐλπίδος ἀντικαταλλαξάμενος , ἀγαθοῦ τελείου μέγιστον κακόν 0 .
ἐλπὶς μὲν γὰρ τῶν ἀγαθῶν οὖσα προσδοκία ἐκ τοῦ φιλοδώρου θεοῦ τὴν διάνοιαν ἀρτᾷ , ἐπιθυμία δὲ ἀλόγους ἐμποιοῦσα ὀρέξεις ἐκ τοῦ σώματος , ὃ δεξαμενὴν καὶ χώραν ἡδονῶν ἡ φύσις ἐδημιούργησεν 0 .
οὗτοι μὲν οὖν ὥσπερ ἀπ ἀγχόνης τῆς ἐπιθυμίας ἐκκρεμάσθωσαν 0 .
ἀβραὰμ δὲ ὁ σοφὸς ἐπειδὴ ἕστηκε , συνεγγίζει τῷ ἑστῶτι θεῷ ·
λέγει γὰρ ὅτι „ ἑστὼς ἦν ἔναντι κυρίου καὶ ἐγγίσας εἶπεν “  Gen .
ὄντως γὰρ ἀτρέπτῳ ψυχῇ πρὸς τὸν ἄτρεπτον θεὸν μόνῃ πρόσοδός ἐστι , καὶ ἡ τοῦτον διακειμένη τὸν τρόπον ἐγγὺς ὡς ἀληθῶς ἵσταται δυνάμεως θείας .
τό γε μὴν χρησθὲν τῷ πανσόφῳ Μωυσῇ λόγιον ἐναργέστατα δηλοῖ τὴν περὶ τὸν σπουδαῖον βεβαιοτάτην εὐστάθειαν , ἔστι δὲ τὸ λόγιον τοιόνδε ·
ἐξ οὗ δύο παρίσταται , ἓν μὲν ὅτι τὸ ὂν τὸ τὰ ἄλλα κινοῦν καὶ τρέπον ἀκίνητόν τε καὶ ἄτρεπτον , ἕτερον δ ὅτι τῆς ἑαυτοῦ φύσεως , ἠρεμίας , τῷ σπουδαίῳ μεταδίδωσιν 0 1 .
ὡς γὰρ οἶμαι κανόνι ὀρθῷ τὰ στρεβλὰ εὐθύνεται , οὕτως τὰ κινούμενα κράτει τοῦ ἑστῶτος ἐπέχεταί τε καὶ ἵσταται .
νυνὶ μὲν οὖν ἑτέρῳ στῆναι μετ αὐτοῦ παραγγέλλει .
ἀλλαχόθι δέ φησιν ·
„ ἐγὼ καταβήσομαι μετὰ σοῦ εἰς Αἴγυπτον , καὶ ἀναβιβάσω σε εἰς τέλος “  Gen .
46 , 4  , οὐχὶ σὺ μετ ἐμοῦ 0 .
ὅτι θεοῦ μὲν ἴδιον ἠρεμία καὶ στάσις , γενέσεως δὲ μετάβασίς τε καὶ μεταβατικὴ πᾶσα κίνησις 0 1 2 .
ὅταν μὲν οὖν πρὸς τὸ ἴδιον ἀγαθὸν καλῇ , „ σὺ μετ ἐμοῦ στῆθι “ φησίν , οὐκ „ ἐγὼ μετὰ σοῦ " 0 ·
οὐ γὰρ στήσεται ὁ θεός , ἀλλ ἀεὶ ἕστηκεν .
ὅταν δὲ πρὸς τὸ οἰκεῖον γενέσεως ἔρχηται , ὀρθότατα ἐρεῖ ·
„ ἐγὼ μετὰ σοῦ καταβήσομαι “ ·
σοὶ γὰρ ἡ τόπων ἐνάλλαξις ἁρμόζει ·
ὥστε μετ ἐμοῦ μὲν οὐδεὶς κάτεισιν  ἐγὼ γὰρ οὐ τρεπόμενος  , στήσεται δ ὅτιπερ ἠρεμία μοι φίλον 0 ·
σὺν δὲ τοῖς κατιοῦσι μεταβατικῶς  ἀδελφὸν γὰρ καὶ συγγενὲς αὐτοῖς μετάβασις  ἐγὼ καταβήσομαι τοπικῶς οὐ χωρία ἐναλλάττων , ὃς τὸ πᾶν ἐμαυτοῦ πεπλήρωκα 0 .
καὶ τοῦτο μέντοι ποιῶ διὰ φύσεως οἶκτον λογικῆς , ἵνα ἐκ τοῦ τῶν παθῶν ᾅδου πρὸς τὸν ὀλύμπιον χῶρον ἀρετῆς ἀναβιβασθῇ ποδηγετοῦντος ἐμοῦ , ὃς τὴν εἰς οὐρανὸν ἄγουσαν ὁδὸν ἀνατεμὼν λεωφόρον ἱκέτισι ψυχαῖς , ὡς μὴ κάμνοιεν βαδίζουσαι , πάσαις ἀποδέδειχα .
δεδηλωκότες οὖν ἑκάτερον , ἠρεμίαν τε ἀστείου καὶ ἄφρονος σάλον , τὸ ἑπόμενον τῷ λόγῳ συνεπισκεψώμεθα .
φησὶ γὰρ Ναίδ , τὸν κλόνον , εἰς ὃν ἡ ψυχὴ μετῳκίσατο , ἀπέναντι Ἐδέμ .
συμβολικῶς δέ ἐστιν Ἐδὲμ ὀρθὸς καὶ θεῖος λόγος , παρὸ καὶ ἑρμηνείαν ἔχει „ τρυφήν “ , ὅτι ἐνευφραίνεται καὶ ἐντρυφᾷ πρὸ τῶν ἄλλων ἀμιγέσι καὶ ἀκράτοις , ἔτι δὲ ἀρτίοις καὶ πλήρεσι κεχρημένος ἀγαθοῖς ὕοντος τοῦ πλουτοδότου θεοῦ τὰς παρθένους καὶ ἀθανάτους χάριτας αὑτοῦ .
φύσει δὲ μάχεται ἀγαθῷ κακόν , ἄδικον δικαίῳ , φρόνιμον ἄφρονι καὶ πάνθ ὅσα ἀρετῆς πρὸς τὰ κακίας εἴδη 0 .
τοιοῦτόν ἐστι τὸ Ναὶδ ἀντικρὺς  καὶ  εἶναι Ἐδέμ .
ταῦτ εἰπών φησιν ἑξῆς · "
καὶ ἔγνω Κάιν  φησί  τὴν γυναῖκα αὐτοῦ , καὶ συλλαβοῦσα ἔτεκεν τὸν Ἐνώχ ·
καὶ ἦν οἰκοδομῶν πόλιν , καὶ ἐπωνόμασε τὴν πόλιν ἐπὶ τῷ ὀνόματι τοῦ υἱοῦ αὐτοῦ Ἐνώχ “  Gen .
ἆρ  οὐκ εἰκὸς διαπορῆσαι , τίνα ἔγνω γυναῖκα ὁ Κάιν 0 ;
γένεσις γὰρ οὐδεμιᾶς ἄλλης μετὰ τὴν ἐκ τῆς πλευρᾶς διαπλασθεῖσαν Εὔαν ἄχρι νῦν μεμήνυται γυναικός .
εἰ δὲ φήσει τις ἀδελφῇ τὸν Κάιν συνεληλυθέναι , χωρὶς τοῦ ἀνοσίου καὶ ψεύσεται ·
τὰς γὰρ θυγατέρας Ἀδὰμ ὀψὲ γεγενημένας εἰσάγει .
γυναῖκα ἀσεβοῦς λογισμοῦ , ὥς γε οἴομαι , καλεῖ δόξαν , ἣν περὶ τῶν πραγμάτων τίθεται καθάπερ μυρίοι τῶν φιλοσοφησάντων , οἱ μὲν τὰ αὐτά , οἱ δὲ καὶ διαφέροντα εἰσηγησάμενοι τῷ βίῳ δόγματα 0 .
τίς οὖν ἐστιν ἀσεβοῦς δόξα ;
μέτρον εἶναι πάντων χρημάτων τὸν ἀνθρώπινον νοῦν 0 ·
ᾗ καὶ τῶν παλαιῶν τινα σοφιστῶν ὄνομα Πρωταγόραν φασὶ χρήσασθαι , τῆς Κάιν ἀπονοίας ἔκγονον .
τεκμαίρομαι δὲ ἐνθένδε ὅτι γνωρισθεῖσα αὐτῷ ἡ γυνὴ τὸν Ἐνὼχ ἀπέτεκεν ·
ἑρμηνεύεται δὲ Ἐνὼχ χάρις σου .
εἰ γὰρ πάντων μέτρον ἐστὶν ἄνθρωπος , χάρις ἐστὶ καὶ δωρεὰ τοῦ νοῦ τὰ πάντα , ὥστε ὀφθαλμῷ μὲν κεχάρισται τὸ βλέπειν , ὠσὶ δὲ τὸ ἀκούειν , ἑκάστῃ δὲ τῶν ἄλλων αἰσθήσεων τὸ αἰσθάνεσθαι , καὶ τῷ κατὰ τὴν προφορὰν μέντοι λόγῳ τὸ λέγειν 0 1 2 ·
εἰ δὲ καὶ ταῦτα , καὶ αὐτὸ δήπου τὸ νοεῖν , ἐν ᾧ μυρία ἐννοήματα , διανοήσεις , βουλαί , προμήθειαι , καταλήψεις , ἐπιστῆμαι , τέχναι , διαθέσεις , ἄλλων ἀριθμὸς δυνάμεων ἀδιεξίτητος 0 1 .
τί οὖν ἔτι σεμνομυθούμενοι περὶ ὁσιότητος καὶ θεοῦ τιμῆς λέγειν τε καὶ ἀκούειν ἐγνώκατε , εἴ γε ἔχετε παρ  ἑαυτοῖς τὸν ἀντίθεον νοῦν , ὃς πάντα ἀνὰ κράτος τὰ κατ ἀνθρώπους ἀναψάμενος ἀγαθά τε καὶ κακὰ τοῖς μὲν ἀμφότερα κερασάμενος , τοῖς δὲ θάτερα ἄκρατα ἐπιπέμπει ;
κ ἂν ἄρα τις γραφὴν ἀσεβείας ἐπενέγκῃ καθ ὑμῶν , ἀπολογούμενοι θαρρεῖτε φάσκοντες παρ ὑφηγητῇ καὶ διδασκάλῳ πάνυ καλῷ πεπαιδεῦσθαι Κάιν , ὃς τὸ πλησίον πρὸ τοῦ μακρὰν αἰτίου παρῄνει τιμᾶν ·
ᾧ διά τε ἄλλα προσεκτέον καὶ μάλισθ ὅτι σαφέσιν ἔργοις τὴν τοῦ δόγματος ἰσχὺν ἐπεδείξατο νικήσας τὸν τῆς ἐναντίας δόξης εἰσηγητὴν Ἄβελ καὶ ἅμ αὐτῷ καὶ τὴν δόξαν ἐκποδὼν ἀνελών .
ἀλλὰ παρ ἔμοιγε καὶ φίλοις τοῖς ἐμοῖς τῆς μετὰ ἀσεβῶν ζωῆς ὁ μετὰ εὐσεβῶν αἱρετώτερος ἂν εἴη θάνατος ·
τοὺς μὲν γὰρ οὕτως ἀποθανόντας ἡ ἀθάνατος ἐκδέξεται ζωή , τοὺς δὲ ἐκείνως ζῶντας ὁ ἀίδιος θάνατος 0 .
ἐπεὶ δὲ ὁ Κάιν τὸν Ἐνὼχ γεγέννηκε καὶ αὖθις ἔκγονος τοῦ Σὴθ πάλιν Ἐνὼχ ὀνομάζεται  Gen .
5 , 18  , σκεπτέον ἂν εἴη πότερον ἑτέρους ἢ τοὺς αὐτοὺς εἶναι συμβέβηκεν .
ἐρευνήσωμεν δ ἅμα τούτοις καὶ τὰς τῶν ἄλλων ὁμωνύμων διαφοράς .
ὥσπερ γὰρ Ἐνώχ , οὕτω καὶ Μαθουσάλα καὶ Λάμεχ ἀπόγονοι μὲν Κάιν , ἀπόγονοι δ οὐδὲν ἧττον καὶ τοῦ Σήθ εἰσι  Gen 0 1 .
χρὴ τοίνυν εἰδέναι ὅτι τῶν λεχθέντων ἕκαστον ὀνομάτων ἑρμηνευθὲν διπλοῦν ἐστιν .
ἑρμηνεύεται δ  ὁ μὲν Ἐνώχ , καθάπερ εἶπον , χάρις σου , Μαθουσάλα δ ἐξαποστολὴ θανάτου , ὁ δ αὖ Λάμεχ ταπείνωσις 0 1 .
τὸ μὲν οὖν „ χάρις σου “ λέγεται μὲν πρὸς τὸν ἐν ἡμῖν νοῦν ὑπ ἐνίων , λέγεται δὲ καὶ πρὸς τὸν τῶν ὅλων ὑπὸ τῶν ἀμεινόνων .
οἱ μὲν οὖν φάσκοντες δωρεὰν εἶναι τῆς ἑαυτῶν ψυχῆς πάνθ  ὅσα ἐν τῷ νοεῖν ἢ αἰσθάνεσθαι ἢ λέγειν , ἀσεβῆ καὶ ἄθεον εἰσηγούμενοι δόξαν γένει τῷ Κάιν προσκεκληρώσθωσαν , ὃς μη δ αὑτοῦ κρατεῖν ἱκανὸς ὢν καὶ τῶν ἄλλων ἁπάντων ἀπετόλμησεν  ὡς  εἰπεῖν ὡς ἔχοι τὴν παντελῆ κτῆσιν 0 ·
οἱ δ ὅσα ἐν γενέσει καλὰ μὴ σφετεριζόμενοι , χάρισι δὲ ταῖς θείαις ἐπιγράφοντες , εὐγενεῖς πρὸς ἀλήθειαν οὐκ ἐκ παλαιπλουσίων ἀλλ ἐκ φιλαρέτων φύντες , ὑπὸ ἀρχηγέτῃ τῷ Σὴθ τετάχθωσαν .
δυσεύρετον σφόδρα τὸ τούτων ἐστὶ γένος ἀποδιδρασκόντων τὸν ἐπίβουλον καὶ ῥᾳδιουργὸν καὶ πανοῦργον καὶ κεχυμένον παθῶν τε καὶ κακιῶν πλήρη βίον .
οὓς γὰρ ὁ θεὸς εὐαρεστήσαντας αὐτῷ μετεβίβασε καὶ μετέθηκεν ἐκ φθαρτῶν εἰς ἀθάνατα γένη , παρὰ τοῖς πολλοῖς οὐκέθ εὑρίσκονται .
διεσταλκότες οὖν τὰ περὶ τὸν Ἐνὼχ σημαινόμενα μέτιμεν ἑξῆς ἐπὶ τὸν Μαθουσάλα , ὃς ἦν ἐξαποστολὴ θανάτου .
δύο δ ἐκ ταύτης παρίσταται τῆς φωνῆς , ἓν μὲν καθ ὅ τινι ἐπιπέμπεται θάνατος , ἕτερον δὲ καθ ὃ ἀπό τινος ἀποστέλλεται 0 .
ὅτῳ μὲν οὖν ἐπιπέμπεται , θνῄσκει πάντως ἐκεῖνος , ἀφ οὗ δὲ ἀποστέλλεται , ζῇ τε καὶ περίεστι .
τῷ μὲν δὴ Κάιν ὁ τὸν θάνατον δεχόμενός ἐστιν οἰκεῖος ἀεὶ τὸν πρὸς ἀρετὴν βίον θνῄσκοντι , τῷ δὲ Σὴθ συγγενέστατος ἀφ οὗπερ ἀποστέλλεται καὶ διατειχίζεται τὸ ἀποθνῄσκειν 0 ·
τὴν γὰρ ἀληθῆ ζωὴν ὁ σπουδαῖος κεκάρπωται .
καὶ μὴν ὅ γε Λάμεχ ταπείνωσις ὢν ἀμφίβολός ἐστιν ·
ἢ γὰρ ὑφιεμένων τῶν τῆς ψυχῆς τόνων κατὰ τὰ ἐξ ἀλόγων παθῶν ἐγγενόμενα νοσήματά τε καὶ ἀρρωστήματα ταπεινούμεθα ἢ κατ ἀρετῆς ζῆλον στέλλοντες ἑαυτοὺς ἀπὸ οἰδούσης οἰήσεως 0 .
ἡ μὲν οὖν προτέρα γίνεται κατ  ἀσθένειαν , εἶδος τῆς πολυμόρφου καὶ πολυτρόπου λέπρας οὖσα ·
ὅταν γὰρ ἡ ὄψις ταπεινοτέρα φαίνηται τὴν ὁμαλὴν καὶ εὔτονον κλασθεῖσα φαντασίαν , τὴν χαλεπὴν νόσον λέπραν ὁ νομοθέτης φησὶ γενέσθαι  Lev .
ἡ δὲ ἑτέρα ἀπὸ ἰσχύος συνίσταται καρτερᾶς , ᾗ καὶ ἱλασμὸς ἕπεται κατὰ τὸν τῆς δεκάδος ἀριθμὸν τέλειον ·
προστέτακται γὰρ τὰς ψυχὰς ταπεινοῦν δεκάτῃ τοῦ μηνός  Lev .
23 , 27  , ὅπερ ἐστὶ μεγαλαυχίαν ἀποτίθεσθαι , ἧς ἡ ἀπόθεσις ἀδικημάτων ἑκουσίων καὶ ἀκουσίων ἐργάζεται παραίτησιν .
ὁ μὲν οὖν οὕτως ταπεινὸς Λάμεχ ἔκγονος μέν ἐστι Σήθ , πατὴρ δὲ τοῦ δικαίου Νῶε , ὁ δὲ ἐκείνως ἐκβλάστημα Κάιν 0 1 .
ἑπόμενον δ ἂν εἴη σκέψασθαι , τίνος ἕνεκα κτίζων καὶ οἰκοδομῶν πόλιν αὐτὸς οὗτος εἰσάγεται ·
πλήθει γὰρ ἀνθρώπων μεγέθους δεῖ πόλεως πρὸς οἴκησιν , τρισὶ δὲ τοῖς κατ ἐκεῖνον οὖσι τὸν χρόνον ὑπώρειά τις ἢ μικρὸν ἄντρον αὐταρκέστατον ἦν ἐνδιαίτημα .
κ ἀγὼ μὲν εἶπον τρισί , τὸ δ εἰκὸς ἑνὶ μόνῳ ἑαυτῷ 0 ·
οὐ δὲ γὰρ οἱ γονεῖς τοῦ δολοφονηθέντος τὴν αὐτὴν τῷ κτείναντι πόλιν ὑπέμειναν ἂν οἰκεῖν , μεῖζον ἀνδροφονίας ἄγος ἀδελφοκτονίαν ἐργασαμένῳ .
τὸ μὲν γὰρ οὐ παράδοξον μόνον ἀλλὰ καὶ παράλογον παντί τῳ δῆλον , ἕνα ἄνδρα πόλιν οἰκοδομεῖν 0 1 .
τίνα ἔστι τρόπον ;
ἀλλ οὐδ  ἂν οἰκίας μέρος τὸ ἀφανέστατον , μὴ χρώμενον ὑπηρέταις ἑτέροις 0 .
ἢ ὁ αὐτὸς ἐν τῷ αὐτῷ λιθοτομεῖν ἂν δύναιτο , ὑλοτομεῖν , σίδηρον , χαλκὸν ἐργάζεσθαι , τειχῶν μέγαν κύκλον πόλει περιβάλλεσθαι , προπύλαια καὶ προτειχίσματα , ἱερὰ καὶ τεμένη καὶ στοὰς καὶ νεωσοίκους καὶ οἰκίας καὶ ὅσα ἄλλα δημόσια καὶ ἴδια ἔθος οἰκοδομεῖσθαι 0 ;
καὶ ἔτι πρὸς τούτοις ὀχετοὺς κατὰ γῆν ἀναστέλλειν , στενωποὺς ἀνευρύνειν , κρήνας καὶ ὑδρορροὰς καὶ ὅσων ἄλλων πόλει δεῖ κατασκευάζεσθαι 0 ;
μήποτ  οὖν , ἐπειδὴ ταῦτα τῆς ἀληθείας ἀπᾴδει , βέλτιον ἀλληγοροῦντας λέγειν ἐστὶν ὅτι καθάπερ πόλιν τὸ αὑτοῦ δόγμα κατασκευάζειν ὁ Κάιν ἔγνωκε .
ἐπειδὴ τοίνυν πᾶσα πόλις ἐξ οἰκοδομημάτων καὶ οἰκητόρων καὶ νόμων συνέστηκε , τὰ μὲν οἰκοδομήματά ἐστιν αὐτῷ λόγοι οἱ ἀποδεικνύντες , οἷς καθάπερ ἀπὸ τείχους πρὸς τὰς τῶν ἐναντίων ἀπομάχεται προσβολὰς πιθανὰς εὑρέσεις κατὰ τῆς ἀληθείας μυθοπλαστῶν , οἰκήτορες δὲ οἱ ἀσεβείας , ἀθεότητος , φιλαυτίας , μεγαλαυχίας , ψευδοῦς δόξης ἑταῖροι δοκησίσοφοι , τὸ πρὸς ἀλήθειαν σοφὸν οὐκ εἰδότες , ἄγνοιαν καὶ ἀπαιδευσίαν καὶ ἀμαθίαν καὶ τὰς ἄλλας ἀδελφὰς καὶ συγγενεῖς κῆρας συγκεκροτηκότες , νόμοι δὲ ἀνομίαι , ἀδικίαι , τὸ ἄνισον , τὸ ἀκόλαστον , θρασύτης , ἀπόνοια , αὐθάδεια , ἡδονῶν ἀμετρίαι , τῶν παρὰ φύσιν ἄλεκτοι ἐπιθυμίαι 0 .
τοιαύτης πόλεως ἕκαστος τῶν ἀσεβῶν ἐν ἑαυτοῦ τῇ παναθλίᾳ ψυχῇ δημιουργὸς εὑρίσκεται , μέχρις ἂν ὁ θεὸς βουλευθεὶς  Gen .
11 , 6  ταῖς σοφιστικαῖς αὐτῶν τέχναις ἀθρόαν καὶ μεγάλην ἐργάσηται σύγχυσιν .
τοῦτο δ ἔσται , ὅταν μὴ μόνον πόλιν , ἀλλὰ καὶ πύργον οἰκοδομῶσιν , οὗ ἡ κεφαλὴ εἰς οὐρανὸν ἀφίξεται  Gen .
11 , 4  , τουτέστι λόγον ἑκάστου κατασκευαστικόν , ὅνπερ εἰσηγοῦνται κεφαλὴν ἔχοντα τὸ οἰκεῖον νόημα , ὃ προσαγορεύεται συμβολικῶς οὐρανός 0 ·
ἀνάγκη γὰρ παντὸς λόγου κεφαλὴν καὶ τέλος εἶναι τὸν δηλούμενον νοῦν , οὗ χάριν αἱ μακραὶ διέξοδοί τε καὶ ῥήσεις ὑπὸ λογίων ἀνδρῶν εἰώθασι γίνεσθαι 0 .
τοσοῦτον δ ἄρα τῆς ἀσεβείας ἐπιβεβήκασιν , ὥστ οὐ μόνον δι ἑαυτῶν ἐγείρειν τὰς τοιαύτας πόλεις ἀξιοῦσιν , ἀλλὰ καὶ τὴν φιλάρετον πληθὺν Ἰσραὴλ ἀναγκάζουσιν ἐπιστάτας καὶ διδασκάλους κακῶν ἔργων ἐπ αὐτοῖς χειροτονήσαντες .
λέγεται γὰρ ὅτι κακωθέντες ὑπὸ τῶν ἐπιστατῶν τῷ βασιλεῖ τῆς χώρας | τρεῖς πόλεις οἰκοδομοῦσι , Πειθώ , Ῥαμεσσή , Ὤν , ἥ ἐστιν Ἡλίου πόλις  Exod .
αὗται δὲ τροπικώτερον νοῦν , αἴσθησιν , λόγον , τὰ περὶ ἡμᾶς ὄντα , δηλοῦσιν ·
ἡ μὲν γὰρ Πειθὼ ὁ λόγος ἐστίν , ὅτι περὶ τοῦτον τὸ πείθειν , ἔχει δὲ ἑρμηνείαν στόμα ἐκθλῖβον , ἐπειδήπερ καὶ ὁ τοῦ φαύλου λόγος ἐξωθεῖν καὶ ἀνατρέπειν τὰ σπουδαῖα μελετᾷ 0 .
ῥαμεσσὴ δὲ ἡ αἴσθησις * * * καθάπερ γὰρ ὑπὸ σητὸς ὑφ ἑκάστης τῶν αἰσθήσεων νοῦς ἐκβιβρώσκεται καὶ διεσθίεται , σειόμενος καὶ σπαραττόμενος 0 ·
αἱ γὰρ ἐπεισιοῦσαι μὴ καθ  ἡδονὴν φαντασίαι λυπηρὸν καὶ ἐπίπονον ἀποτίκτουσι τὸν βίον .
ἡ δὲ Ὢν καλεῖται μὲν βουνός , ἔστι δὲ συμβολικῶς ὁ νοῦς ·
ἐπὶ γὰρ τοῦτον οἱ πάντων θησαυρίζονται λόγοι .
μάρτυς δὲ καὶ ὁ νομοθέτης τὴν Ὢν Ἡλίου πόλιν προσαγορεύσας 0 ·
ὥσπερ γὰρ ἀνατείλας ἥλιος τὰ κρυπτόμενα νυκτὶ ἐμφανῶς ἐπιδείκνυται , οὕτως ὁ νοῦς τὸ οἰκεῖον φῶς ἀποστέλλων πάντα καὶ τὰ σώματα καὶ τὰ πράγματα τηλαυγῶς παρασκευάζει καταλαμβάνεσθαι .
διόπερ οὐκ ἄν τις εἰπὼν ἁμάρτοι τοῦ συγκρίματος εἶναι ἡμῶν τὸν νοῦν ἥλιον , ὃς ἐν ἀνθρώπῳ τῷ βραχεῖ κόσμῳ μὴ ἀνατείλας καὶ τὸ ἴδιον φέγγος ἐκλάμψας , πολὺ σκότος τῶν ὄντων καταχέας οὐδὲν ἐᾷ προφαίνεσθαι .
τὸν βουνὸν τοῦτον ὁ ἀσκητὴς Ἰακὼβ ἐν τοῖς πρὸς Λάβαν δικαίοις μάρτυρα καλεῖ  Gen .
47  δογματικώτατα δηλῶν ὅτι ὁ νοῦς ἑκάστῳ μάρτυς ἐστὶν ὧν ἐν ἀφανεῖ βουλεύεται καὶ τὸ συνειδὸς ἔλεγχος ἀδέκαστος καὶ πάντων ἀψευδέστατος , * * * πρὸ τούτων τῶν πόλεων οἰκοδομεῖται 0 .
φησὶ γὰρ τοὺς κατασκόπους ἐλθεῖν εἰς Χεβρών , ἐκεῖ δ εἶναι Ἀχειμὰν καὶ Σεσεὶν καὶ Θαλαμείν , γενεὰς Ἐνάχ ·
εἶτ  ἐπιφέρει ·
„ καὶ Χεβρὼν ἑπτὰ ἔτεσιν ᾠκοδομήθη πρὸ τοῦ Τάνιν Αἰγύπτου “  Num .
φυσικώτατον τὸ τὰς ὁμωνυμίας εἴδεσι διαστέλλεσθαι 0 .
χεβρὼν γὰρ ἑρμηνεύεται συζυγή ·
δισσὸν δὲ τοῦτο , ψυχῆς ἢ σώματι συνεζευγμένης ἢ πρὸς ἀρετὴν ἡρμοσμένης 0 .
ἡ μὲν οὖν σωματικαῖς συζυγίαις ὑποβάλλουσα αὑτὴν οἰκήτορας ἔχει τοὺς λεχθέντας ·
ἑρμηνεύεται δὲ ὁ μὲν Ἀχειμὰν ἀδελφός μου , ὁ δὲ Σεσεὶν ἐκτός μου , ὁ δὲ Θαλαμεὶν κρεμάμενός τις 0 1 ·
ἀνάγκη γὰρ ψυχαῖς ταῖς φιλοσωμάτοις ἀδελφὸν μὲν νομίζεσθαι τὸ σῶμα , τὰ δὲ ἐκτὸς ἀγαθὰ διαφερόντως τετιμῆσθαι 0 ·
ὅσαι δὲ τοῦτον διάκεινται τὸν τρόπον , ἀψύχων ἐκκρέμανται καὶ καθάπερ οἱ ἀνασκολοπισθέντες ἄχρι θανάτου φθαρταῖς ὕλαις προσήλωνται .
ἡ δὲ τῷ καλῷ συνεζευγμένη διαφερόντων ταῖς ἀρεταῖς ἔλαχεν οἰκητόρων , οὓς τὸ διπλοῦν σπήλαιον  Gen 0 .
23 , 9  ζυγάδην κεχώρηκεν , Ἀβραὰμ Σάρραν , Ἰσαὰκ Ῥεβέκκαν , Λείαν Ἰακώβ , ἀρετὰς καὶ τοὺς ἔχοντας .
ἡ Χεβρὼν αὕτη , μνήμας ἐπιστήμης καὶ σοφίας θησαυροφυλακοῦσα , προτέρα καὶ Τάνεως καὶ πάσης ἐστὶν Αἰγύπτου .
πρεσβυτέραν γὰρ ἡ φύσις ψυχὴν μὲν σώματος , Αἰγύπτου , ἀρετὴν δὲ κακίας , Τάνεως  ἐντολὴ γὰρ ἀποκρίσεως ἑρμηνεύεται Τάνις  εἰργάζετο , τὸ πρεσβύτερον ἀξιώματι μᾶλλον ἢ χρόνου μήκει δοκιμάσασα 0 .
παρὸ καὶ τὸν Ἰσραὴλ νεώτερον ὄντα χρόνῳ πρωτόγονον υἱὸν  Exod 0 .
4 , 22  ἀξιώματι καλεῖ , διασυνιστὰς ὅτι ὁτὸν θεὸν ὁρῶν , ἀρχεγονώτατον ὄν , τετίμηται , τοῦ ἀγενήτου γέννημα πρώτιστον , ἐκ τῆς παρὰ τοῖς θνητοῖς μισουμένης ἀρετῆς ἀποκυηθέν , ᾧ  ὁ  νόμος ἐστὶν ὡς πρεσβυτάτῳ διπλᾶ δίδοσθαι τὰ πρεσβεῖα  Deut .
διὰ τοῦτο καὶ ἡ ἑβδόμη τάξει μὲν ἐπιγέννημά ἐστιν ἑξάδος , δυνάμει δὲ πρεσβυτάτη παντὸς ἀριθμοῦ , μηδὲν διαφέρουσα μονάδος 0 .
δηλώσει δὲ καὶ αὐτὸς ἐν τῷ τῆς κοσμοποιίας ἐπιλόγῳ φάσκων ·
„ καὶ κατέπαυσεν ὁ θεὸς ἐν τῇ ἡμέρα τῇ ἑβδόμῃ ἀπὸ πάντων τῶν ἔργων αὐτοῦ ὧν ἐποίησε ·
καὶ εὐλόγησεν ὁ θεὸς τὴν ἡμέραν τὴν ἑβδόμην καὶ ἡγίασεν αὐτήν , ὅτι ἐν αὐτῇ κατέπαυσεν ἀπὸ πάντων τῶν ἔργων αὐτοῦ ὧν ἤρξατο ὁ θεὸς ποιῆσαι “  Gen .
„ αὕτη ἡ βίβλος γενέσεως οὐρανοῦ καὶ γῆς , ὅτε ἐγένετο , ᾗ ἡμέρᾳ ἐποίησεν ὁ θεὸς τὸν οὐρανὸν καὶ τὴν γῆν “  Gen 0 .
τῇ δὲ πρώτῃ ταῦτα γέγονεν , ὥστε τὴν ἑβδόμην εἰς μονάδα τὴν πρώτην καὶ ἀρχὴν τῶν ὅλων ἀναφέρεσθαι .
ταῦτ ἐμηκύναμεν ὑπὲρ τοῦ δεῖξαι τηλαυγέστερον τὴν δόξαν , ἣν ὁ Κάιν ὥσπερ τινὰ πόλιν οἴεται δεῖν κατασκευάζειν 0 .
Υἱὸς δὲ τοῦ Ἐνὼχ λέγεται Γαϊδάδ  Gen .
4 , 18  , ὃ ἑρμηνεύεται ποίμνιον , σφόδρα ἀκολούθως 0 ·
τὸν γὰρ τῷ νῷ χαριζόμενον τὰ πάντα τῷ μη δὲ τὴν αὑτοῦ φύσιν ἥτις ἐστὶ καταλαβεῖν δυναμένῳ γεννᾶν ἀλόγους ἥρμοττε δυνάμεις , ἀγειρομένας εἰς ποίμνιον ·
οὐ γὰρ λογικῶν ἀνδρῶν τὸ δόγμα 0 .
ποίμνη δὲ πᾶσα τὸν ἐπιστάντα οὐκ ἔχουσα ποιμένα μεγάλαις ἐξ ἀνάγκης κακοπραγίαις χρῆται , ἅτ οὐ δυναμένη δι  ἑαυτῆς ἀπωθεῖσθαι μὲν τὰ βλάπτοντα , αἱρεῖσθαι δὲ τὰ ὠφελήσοντα .
παρὸ καὶ Μωυσῆς εὐχόμενός φησιν ·
„ ἐπισκεψάσθω κύριος ὁ θεὸς τῶν πνευμάτων καὶ πάσης σαρκὸς ἄνθρωπον ἐπὶ τῆς συναγωγῆς ταύτης , ὅστις ἐξελεύσεται πρὸ προσώπου αὐτῶν καὶ ὅστις εἰσελεύσεται , καὶ ὅστις ἐξάξει αὐτοὺς καὶ ὅστις εἰσάξει , καὶ οὐκ ἔσται ἡ συναγωγὴ κυρίου ὡσεὶ πρόβατα οἷς οὐκ ἔστι ποιμήν “  Num .
ὅταν γὰρ ὁ προστάτης ἢ  ὁ  ἐπίτροπος ἢ πατὴρ ἢ ὅ τι φίλον καλεῖν τοῦ συγκρίματος ἡμῶν , ὁ ὀρθὸς λόγος , οἴχηται καταλιπὼν τὸ ἐν ἡμῖν ποίμνιον , ἀτημέλητον ἐαθὲν διόλλυται μὲν αὐτό , μεγάλη δὲ τῷ δεσπότῃ ζημία γίνεται ·
τὸ δ ἄλογον καὶ ἀπροστασίαστον θρέμμα χηρεῦσαν ἀγελάρχου τοῦ νουθετήσοντός τε καὶ παιδεύσοντος μακρὰν λογικῆς καὶ ἀθανάτου ζωῆς ἀπῴκισται .
διὸ τοῦ Γαϊδὰδ υἱὸς εἶναι λέγεται Μαιήλ  Gen .
4 , 18  , οὗ τὸ ὄνομα μεταληφθέν ἐστιν ἀπὸ ζωῆς θεοῦ .
ἐπεὶ γὰρ τὸ ποίμνιον ἄλογον , ὁ δὲ θεὸς πηγὴ λόγου , ἀνάγκη τὸν ἀλόγως βιοῦντα τῆς θεοῦ ζωῆς ἀπεσχοινίσθαι 0 1 .
τὸ μὲν οὖν κατὰ θεὸν ζῆν ἐν τῷ ἀγαπᾶν αὐτὸν ὁρίζεται Μωυσῆς ·
λέγει γὰρ ὅτι ἡ ζωή σου τὸ ἀγαπᾶν τὸν ὄντα  Deut 0 .
τοῦ δ ἐναντίου βίου παράδειγμα τίθεται τὸν ἐπιτυχόντα τοῦ κλήρου τράγον ·
„ στήσει γὰρ αὐτὸν “ φησί „ ζῶντα ἐναντίον κυρίου τοῦ ἐξιλάσασθαι ἐπ αὐτοῦ , ὥστε ἐξαποστεῖλαι αὐτὸν εἰς τὴν ἀποπομπήν “  Lev .
16 , 10  , ἄγαν ἐξητασμένως ·
ὡς γὰρ ἡδονῶν ἀπεχομένους πρεσβύτας εὖ φρονῶν οὐκ ἄν τις ἀποδέξαιτο , ὅτι τὸ γῆρας , ἡ μακρὰ καὶ ἀνίατος νόσος , τοὺς τῶν ὀρέξεων ἐχάλασέ τε καὶ ἔλυσε τόνους , ἐπαίνου δ ἂν ἀξιώσειε τοὺς ἡβῶντας , ὅτι φλεγούσης τῆς ἐπιθυμίας ὑπὸ τῆς κατὰ τὴν ἡλικίαν ἀκμῆς ὅμως σβεστηρίων ὀργάνων τῶν κατὰ παιδείαν λόγων εὐπορήσαντες τὸν πολὺν φλογμὸν ἅμα καὶ βρασμὸν τῶν παθῶν ἐπεκούφισαν , οὕτως οἷς μὲν οὐδὲν νόσημα , οἷα ἐκ πονηρᾶς φιλεῖ διαίτης ἐπανίστασθαι , ἐλάττων ἔπαινος ἕπεται , ὅτι κατὰ φύσεως εὐμοιρίαν ἀπροαιρέτως ἐχρήσαντο εὐτυχίᾳ , οἷς δ ἐξεγερθὲν ἀντιστατεῖ , μείζων , εἰ δὴ διερεισάμενοι καθελεῖν αὐτὸ βουληθεῖέν τε καὶ δυνηθεῖεν .
τὰ γὰρ ἡδονῆς ὁλκοῦ δελέατα αὐστηρῷ τόνῳ καθελεῖν ἰσχῦσαι τὸν ἐφ ἑκουσίοις ἔχει κατορθώμασιν ἔπαινον .
ἐὰν οὖν τούτων εὐδαίμονα κλῆρον ἀπολαχόντα μηδέν , ζῇ δὲ ἐν ἡμῖν τὰ ἀποπομπαῖα νοσήματα καὶ ἀρρωστήματα , σπουδάζωμεν αὐτὰ ἀνατρέπειν καὶ καταβάλλειν 0 ·
τὸ γὰρ ἐξιλάσασθαι ἐπ αὐτῶν τοιοῦτόν ἐστιν , ὁμολογῆσαι ὅτι ἔχοντες αὐτὰ ἐν ψυχῇ ζῶντα καὶ περιόντα οὐκ ἐνδίδομεν , ἀλλ ἀντιβάντες ἅπασι καρτερῶς ἀπομαχόμεθα , μέχρις ἂν παντελῶς ἀποδιοπομπησώμεθα .
τί δ ἕπεται τῷ μὴ κατὰ βούλημα τὸ τοῦ θεοῦ ζῶντι ἢ θάνατος ὁ ψυχῆς 0 ;
οὗτος δὲ ὀνομάζεται Μαθουσάλα , ὃς ἑρμηνευθεὶς ἦν ἀποστολὴ θανάτου .
διὸ τοῦ Μαιὴλ υἱός ἐστι  Gen .
4 , 18  , τοῦ τὸν ἴδιον βίον ἀπολελοιπότος , ᾧ τὸ ἀποθνῄσκειν ἐπιπέμπεται , ψυχῆς θάνατος , ἣ κατὰ πάθος ἄλογόν ἐστιν αὐτῆς μεταβολή 0 .
τοῦτο μέντοι τὸ πάθος ὅταν κυοφορήσῃ , μετὰ χαλεπῶν ὠδίνων νοσήματα καὶ ἀρρωστήματα ἔτεκεν ἀνίατα , ὑφ ὧν ἰλυσπωμένη ταπεινοῦται καὶ κάμπτεται ·
πιέζει γὰρ αὐτὴν ἕκαστον ἐπιφέρον ἄχθος ἀνήνυτον , ὡς μη δ ἀνακῦψαι δύνασθαι .
τοῦθ  ἅπαν ὠνόμασται Λάμεχ ·
ἑρμηνείαν γὰρ ἔχει ταπείνωσιν , ἵν εἰκότως τοῦ Μαθουσάλα γένηται ὁ Λάμεχ υἱός  Gen .
4 , 18  , πάθους τοῦ περὶ ψυχὴν θανάτου ταπεινὸν καὶ ὑπεῖκον , ἀλόγου ὁρμῆς ἔκγονον ἀρρώστημα 0 .
„ Ἔλαβε δ ἑαυτῷ Λάμεχ δύο γυναῖκας ·
ὄνομα τῇ μιᾷ Ἀδά , καὶ ὄνομα τῇ δευτέρᾳ Σελλά “  Gen 0 1 .
πᾶν ὅ τι ἂν ἑαυτῷ λαμβάνῃ φαῦλος , πάντως ἐστὶν ἐπίληπτον , ἅτε γνώμῃ δυσκαθάρτῳ μιαινόμενον ·
καὶ γὰρ ἔμπαλιν αἱ τῶν σπουδαίων ἑκούσιοι πράξεις ἐπαινεταὶ πᾶσαι 0 .
διὸ νῦν μὲν ὁ Λάμεχ ἑαυτῷ γυναῖκας αἱρούμενος κακὰ μέγιστα αἱρεῖται , αὖθις δ  Ἀβραάμ , Ἰακώβ , Ἀαρὼν ἑαυτοῖς λαμβάνοντες ἀγαθοῖς οἰκείοις συνέρχονται .
λέγει γὰρ ἐπὶ μὲν τοῦ Ἀβραὰμ οὕτως ·
„ καὶ ἔλαβον Ἀβραὰμ καὶ Ναχὼρ ἑαυτοῖς γυναῖκας ·
ὄνομα τῇ γυναικὶ Ἀβραὰμ Σάρρα “  Gen 0 .
ἐπὶ δὲ τοῦ Ἰακώβ 0 ·
„ ἀναστὰς ἀπόδραθι εἰς τὴν Μεσοποταμίαν εἰς τὸν οἶκον Βαθουὴλ πατρὸς τῆς μητρός σου , καὶ λάβε σεαυτῷ ἐκεῖθεν γυναῖκα ἐκ τῶν θυγατέρων Λάβαν ἀδελφοῦ τῆς μητρός σου “  Gen .
28 , 2  , ἐπὶ δὲ τοῦ Ἀαρών 0 ·
„ ἔλαβε δὲ Ἀαρὼν τὴν Ἐλισάβετ , θυγατέρα Ἀμιναδάμ , ἀδελφὴν Ναασσών , ἑαυτῷ γυναῖκα “  Exod .
ἰσαὰκ δὲ καὶ | Μωυσῆς λαμβάνουσι μέν , οὐ δι ἑαυτῶν δὲ λαμβάνουσιν , ἀλλ ὁ μὲν Ἰσαὰκ ὅτε εἰσῆλθεν εἰς τὸν οἶκον τῆς μητρὸς λαβεῖν λέγεται  Gen .
24 , 67  , Μωυσῇ δὲ ὁ ἄνθρωπος παρ ᾧ κατῴκησε τὴν θυγατέρα Σεπφώραν ἐκδίδοται  Exod .